als_Latn dik_Latn sag_Latn
Qindra emigrantë janë mbytur teksa përpiqeshin të arrinin brigjet e Evropës, pasi varka me të cilën po udhëtonin u mbyt në brigjet e Libisë.
Zëdhënësi i marinës lokale deklaroi se 36 persona janë shpëtuar pasi mjeti lundrues, që mbante rreth 250 vetë, u fundos në afërsi të lokalitetit Tajoura, në lindje të Tripolit.
“Ka shumë trupa të vdekur që lundrojnë në det”, ka thënë zëdhënësi për mediat e interesuara.
Mediat ndërkombëtare flasin edhe për një tjetër mjet të mbytur, në të cilin udhëtonin 500 persona, të cilët dyshohet të kenë humbur jetën. Ngjarja në fjalë ka ndodhur javën e kaluar në brigjet e Maltës.
Organizata Ndërkombëtare për Emigracionin citoi dy të mbijetuar palestinezë që thanë se varka u mbyt qëllimisht nga trafikantët pas një kryengritjeje në bord. Autoritetet malteze nuk e kanë komentuar ende lajmin.
Sivjet ka pasur një rritje të numrit të emigrantëve që lënë Libinë, me trafikantët e qënieve njerëzore që po përfitojnë nga kaosi politik.
Edhe milicitë rivale janë në luftë për kontrollin e vendit, ndërsa marina dhe roja bregdetare kanë pak burime në ndihmë të tyre dhe shpesh u duhet të marrin hua varkat nga peshkatarët apo agjencitë e tjera.
Raportohet se shumica e emigrantëve që janë mbytur ishin afrikanë dhe shumë prej tyre ishin gra, me të cilave një grua shtatzënë që për fat të mirë ka mbijetuar.
Tragjike, mbi 750 emigrantë mbyten në Mesdhe në brigjet e Europës…
Qindra emigrantë janë mbytur teksa përpiqeshin të arrinin brigjet e Evropës, pasi varka me të cilën po udhëtonin u mbyt në brigjet e Libisë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn